અમદાવાદ અને જામનગરમાં ત્રાસવાદી હુમલાની દહેશત વચ્ચે પાંચ શકમંદોના ચહેરા જાહેર થયા છે. આ શકમંદો ખોટા આઈડી પ્રૂફ તૈયાર કરી મોબાઈલ ફોનના સિમકાર્ડ મેળવ્યા હોવાની વિગતો ખૂલી છે. હોટેલ કે ગેસ્ટહાઉસોમાં રોકાણ માટે પણ ખોટા આઈડી પ્રૂફનો ઉપયોગ થતો હોય છે ત્યારે બનાવટી દસ્તાવેજો તૈયાર કરી આપનારા શખસો પર સ્પેશિયલ ઓપરેશન ગ્રૂપ દ્વારા વોચ ગોઠવાઈ હતી. આશ્રમ રોડ, નારાયણ ચેમ્બર્સમાં 'ટ્વિન્કલ ગ્રાફિકસ એન્ડ કોપીયરરૂ નામે ચાલતી દુકાન નં- ૨માં માંગો તે બનાવટી દસ્તાવેજો અને આઈ.ડી.પ્રૂફ તૈયાર કરી અપાતા હોવાની બાતમી બાદ પોલીસ ડમી ગ્રાહક બની હતી.